pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บีโอไอ ส่งเสริมบริษัทจดทะเบียนในตลาดหุ้น หนุนศักยภาพผู้ประกอบการไทยเข้าถึงแหล่งทุน
วันพุธที่ 10 กุมภาพันธ์ 2564
บีโอไอ ส่งเสริมบริษัทจดทะเบียนในตลาดหุ้น หนุนศักยภาพผู้ประกอบการไทยเข้าถึงแหล่งทุน
บอร์ดบีโอไอหนุนบริษัทที่ได้ส่งเสริมจดทะเบียนในตลาด SET – mai โดยให้สิทธิประโยชน์ยกเว้นภาษีนิติบุคคลเพิ่ม หวังพัฒนาผู้ประกอบการไทยเติบโตอย่างยั่งยืน พร้อมสร้างความเข้มแข็งของระบบเศรษฐกิจประเทศโดยรวม
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอเปิดเผยว่าวันนี้ (10ก.พ.64) ที่ประชุมคณะกรรมการส่งเสริมการลงทุน ซึ่งมี พล.อ.ประยุทธ์ จันทร์โอชา นายกรัฐมนตรีเป็นประธาน มีมติอนุมัติมาตรการส่งเสริมการลงทุนให้บริษัทที่ได้รับการส่งเสริมจดทะเบียนในตลาดหลักทรัพย์แห่งประเทศไทย (SET) หรือ ตลาดหลักทรัพย์เอ็มเอไอ (mai)เพื่อเป็นการพัฒนาศักยภาพและเพิ่มความสามารถในการเข้าถึงแหล่งเงินทุนของผู้ประกอบการไทย รวมถึงเสริมสร้างความเข้มแข็งของตลาดทุนและระบบเศรษฐกิจของประเทศโดยรวม โดยจะได้รับสิทธิประโยชน์ยกเว้นภาษีเงินได้นิติบุคคลเพิ่มเติม
อีกร้อยละ100ของเงินลงทุน (ไม่รวมค่าที่ดินและทุนหมุนเวียน)
ทั้งนี้ โครงการลงทุนที่ได้รับการส่งเสริมจากบีโอไอไปแล้ว แม้จะมีรายได้แล้วก็ตาม สามารถขอรับสิทธิประโยชน์ตามมาตรการนี้ได้ แต่จะต้องมีสิทธิประโยชน์ยกเว้นภาษีเงินได้นิติบุคคลเหลืออยู่ทั้งระยะเวลาและวงเงินที่ได้รับยกเว้น
อย่างไรก็ตาม มาตรการนี้ไม่รวมถึงบริษัทที่จดทะเบียนในตลาดSETหรือmaiอยู่แล้ว ก่อนวันที่มาตรการนี้มีผลใช้บังคับ โดยสามารถยื่นขอรับสิทธิประโยชน์ภายในวันทําการสุดท้ายของปี2565
รัฐบาลไทย-ข่าวทำเนียบรัฐบาล-นายกรัฐมนตรียืนยันไทยสนับสนุนกระบวนการประชาธิปไตยเมียนมาร์ ตามหลักการ ASEAN  พร้อมใช้แอปพลิเคชัน เพิ่มช่องทางประชาสัมพันธ์รัฐบาลให้เข้าถึงกลุ่มคนเพิ่มขึ้น
วันพุธที่ 10 กุมภาพันธ์ 2564
นายกรัฐมนตรียืนยันไทยสนับสนุนกระบวนการประชาธิปไตยเมียนมาร์ ตามหลักการ ASEAN  พร้อมใช้แอปพลิเคชัน เพิ่มช่องทางประชาสัมพันธ์รัฐบาลให้เข้าถึงกลุ่มคนเพิ่มขึ้น
นายกรัฐมนตรียืนยันไทยสนับสนุนกระบวนการประชาธิปไตยเมียนมาร์ ตามหลักการ ASEAN  พร้อมใช้แอปพลิเคชัน เพิ่มช่องทางประชาสัมพันธ์รัฐบาลให้เข้าถึงกลุ่มคนเพิ่มขึ้น
วันนี้ (10 ก.พ. 64) เวลา 11.30 น. ณ บริเวณทางเชื่อมตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์แก่สื่อมวลชนภายหลังการประชุมคณะกรรมการส่งเสริมการลงทุน ครั้งที่ 1/2564 โดยที่ประชุมได้พิจารณาหารือร่วมกับภาคเอกชน อาทิ TDRI สภาหอการค้าแห่งประเทศไทย สภาอุตสาหกรรมแห่งประเทศไทย ถึงการปรับหลักเกณฑ์และโครงสร้างการลงทุนให้สอดคล้องกับสถานการณ์ปัจจุบัน พร้อมปรับกฎหมาย กฎกติกา เพื่อส่งเสริมด้านดิจิทัล ให้ประเทศไทยได้รับสิทธิประโยชน์เมื่อเกิดการลงทุนระหว่างประเทศ
ในโอกาสนี้ นายกรัฐมนตรียืนยันว่ารัฐบาลมีนโยบายสนับสนุนการแก้ไขรัฐธรรมนูญ ซึ่งรัฐบาลมีหน้าที่เสนอเรื่องดังกล่าวเข้าสู่ที่ประชุมสภาผู้แทนราษฎร จากนั้นเป็นการตัดสินใจของสมาชิกสภาผู้แทนราษฎรและสมาชิกวุฒิสภา นายกรัฐมนตรีไม่มีอํานาจในการออกคําสั่ง ทั้งนี้ นายกรัฐมนตรีย้ําว่าประเทศไทยสนับสนุนกระบวนการประชาธิปไตยในประเทศเมียนมาร์ตามหลักการของ ASEAN ที่สําคัญคือ การรักษาความสัมพันธ์อันดีงามของทั้งสองประเทศและไม่ให้ส่งผลกระทบต่อเศรษฐกิจการค้าชายแดนด้วย
นายกรัฐมนตรียังชี้แจงถึงการชะลอเก็บค่าโดยสารรถไฟฟ้าสายสีเขียวว่า ขณะนี้อยู่ระหว่างการพิจารณาหารือเพื่อให้เป็นไปตามกฎหมายและกฎระเบียบของการลงทุนสัมปทาน ซึ่งรัฐบาลยึดผลประโยชน์ของประชาชนมาก่อนเสมอ ในตอนท้าย นายกรัฐมนตรีเผยถึงการเพิ่มช่องทางใหม่ ๆ เพื่อประชาสัมพันธ์นโยบายรัฐบาล และพูดคุยกับประชาชน ให้สามารถเข้าถึงประชาชนในทุกกลุ่มวัยมากขึ้น เช่น แอปพลิเคชัน TikTok หรือ PM PODCAST เพื่อสื่อสารวิสัยทัศน์การทํางานของรัฐบาล พร้อมรับฟังปัญหาและประเด็นอื่นๆ จากประชาชนด้วย
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ประชุมบอร์ดบีโอไอ หนุนคนไทยและต่างประเทศลงทุนในไทยมากที่สุด หวังขยับ GDP  เพิ่มสูงขึ้นโดยเร็ว
วันพุธที่ 10 กุมภาพันธ์ 2564
นายกฯ ประชุมบอร์ดบีโอไอ หนุนคนไทยและต่างประเทศลงทุนในไทยมากที่สุด หวังขยับ GDP  เพิ่มสูงขึ้นโดยเร็ว
นายกรัฐมนตรี ประชุมบอร์ดบีโอไอ หนุนคนไทยและต่างประเทศลงทุนในไทยมากที่สุด หวังขยับ GDP เพิ่มสูงขึ้นโดยเร็ว
วันนี้ (10 ก.พ.64) เวลา 09.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการส่งเสริมการลงทุน ครั้งที่ 1/2564 โดยที่ประชุมมีการพิจารณาในประเด็นสําคัญ อาทิ การปรับปรุงการส่งเสริมการลงทุนอุตสาหกรรมดิจิทัล มาตรการส่งเสริมการลงทุนให้บริษัทที่ได้รับการส่งเสริมจดทะเบียนในตลาดหลักทรัพย์แห่งประเทศไทย หรือตลาดหลักทรัพย์เอ็มเอไอ (mai) การส่งเสริมการลงทุนแก่เอกชนผู้ร่วมลงทุนโครงการศูนย์การขนส่งชายแดน จังหวัดนครพนม เป็นต้น
นายกรัฐมนตรี ย้ําว่า มาตรการของบีโอไอที่ผ่านสอดคล้องกับนโยบายของรัฐบาล ในการปรับรูปแบบเศรษฐกิจของประเทศให้เข้าสถานการณ์ปัจจุบัน ซึ่งต้องการเพิ่มการลงทุนในประเทศให้มากที่สุด ทั้งจากนักลงทุนไทยและต่างประเทศ เพื่อปรับ GDP สูงขึ้นโดยเร็ว แม้นว่า ปัจจุบันจะมีการปรับปรุงกฎระเบียบต่าง ๆ พอสมควร แต่ขอบีโอไอติดตามความก้าวหน้าของประเทศเพื่อนบ้านและประเทศอื่น ๆ มาประกอบในการกําหนดมาตรการส่งเสริมการลงทุน เพื่อเพิ่มขีดความสามารถในการแข่งขันของประเทศด้านเศรษฐกิจด้วย เชื่อมั่นทุกคนว่าจะช่วยกันแก้ปัญหาต่าง ๆ เหล่านี้ไปได้เพื่อประโยชน์ของประชาชนและประเทศชาติต่อไป
พร้อมทั้ง นายกรัฐมนตรี ได้เสนอแนะให้ประสานความร่วมมือกับมหาวิทยาลัย สถาบันการศึกษา รวมทั้งดึง StartUp และ SMEs ของไทยที่มีความรู้ความสามารถและทําธุรกิจเรื่องของเทคโลยีดิจิทัลเข้ามาร่วมทํางานและพัฒนาทรัพยากรบุคคล เพื่อจะช่วยแก้ไขปัญหาการขาดแคลนทรัพยากรบุคคลและแรงงานที่มีทักษะสูงเรื่องเทคโนโลยีดิจิทัลของประเทศไทยอีกทางหนึ่ง
ทั้งนี้ ที่ประชุมได้มีมติอนุมัติมาตรการส่งเสริมการลงทุนให้บริษัทที่ได้รับการส่งเสริมจดทะเบียนในตลาดหลักทรัพย์แห่งประเทศไทย (SET) หรือ ตลาดหลักทรัพย์เอ็มเอไอ (mai) เพื่อเป็นการพัฒนาศักยภาพและเพิ่มความสามารถในการเข้าถึงแหล่งเงินทุนของผู้ประกอบการไทย รวมถึงเสริมสร้างความเข้มแข็งของตลาดทุนและระบบเศรษฐกิจของประเทศโดยรวม โดยจะได้รับสิทธิประโยชน์ยกเว้นภาษีเงินได้นิติบุคคลเพิ่มเติมอีกร้อยละ 100 ของเงินลงทุน (ไม่รวมค่าที่ดินและทุนหมุนเวียน) ทั้งนี้ โครงการลงทุนที่ได้รับการส่งเสริมจากบีโอไอไปแล้ว แม้จะมีรายได้แล้วก็ตาม สามารถขอรับสิทธิประโยชน์ตามมาตรการนี้ได้ แต่จะต้องมีสิทธิประโยชน์ยกเว้นภาษีเงินได้นิติบุคคลเหลืออยู่ทั้งระยะเวลาและวงเงินที่ได้รับยกเว้น อย่างไรก็ตาม มาตรการนี้ไม่รวมถึงบริษัทที่จดทะเบียนในตลาด SET หรือ mai อยู่แล้ว ก่อนวันที่มาตรการนี้มีผลใช้บังคับ โดยสามารถยื่นขอรับสิทธิประโยชน์ภายในวันทําการสุดท้ายของปี 2565
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.อนุชา หารือคณะอนุฯ ประชาสัมพันธ์ เตรียมเป็นเจ้าภาพจัดประชุมเอเปค เน้นสร้างการรับรู้บทบาทไทยในเวทีโลก หวังให้ทุกภาคส่วนได้ประโยชน์จากการประชุม
วันพุธที่ 10 กุมภาพันธ์ 2564
รมต.อนุชา หารือคณะอนุฯ ประชาสัมพันธ์ เตรียมเป็นเจ้าภาพจัดประชุมเอเปค เน้นสร้างการรับรู้บทบาทไทยในเวทีโลก หวังให้ทุกภาคส่วนได้ประโยชน์จากการประชุม
รมต.อนุชา หารือคณะอนุฯ ประชาสัมพันธ์ เตรียมเป็นเจ้าภาพจัดประชุมเอเปค เน้นสร้างการรับรู้บทบาทไทยในเวทีโลก หวังให้ทุกภาคส่วนได้ประโยชน์จากการประชุม
วันนี้ (10 กุมภาพันธ์ 2564) นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะอนุกรรมการด้านประชาสัมพันธ์เพื่อเตรียมการจัดประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 1/2564 เพื่อพิจารณาแนวทางการสื่อสาร การประชาสัมพันธ์ และกิจกรรมต่าง ๆ เพื่อสร้างการรับรู้และมีส่วนร่วมของประชาชน โดยมี นายรณภพ ปัทมะดิษ ผู้แทนรองนายกรัฐมนตรี (นายวิษณุ เครืองาม) ในฐานะที่ปรึกษาคณะอนุกรรมการฯ นายธานี แสงรัตน์ อธิบดีกรมสารนิเทศ และ พลโท สรรเสริญ แก้วกําเนิด อธิบดีกรมประชาสัมพันธ์ ในฐานะอนุกรรมการและเลขานุการร่วม และคณะอนุกรรมการจากภาคส่วนต่าง ๆ เข้าร่วมประชุม
รัฐมนตรีประจําสํานักนายกรัฐมนตรี กล่าวว่า การที่ไทยได้รับเกียรติเป็นเจ้าภาพการจัดประชุมเอเปค 2565 ถือเป็นอีกหนึ่งความภาคภูมิใจของคนไทย ซึ่ง พลเอก ประยุทธ์ จันทร์โอชา นายกรัฐมนตรี ให้ถือเป็นวาระสําคัญของประเทศ โดยในวันนี้ได้มีการหารือทิศทางการประชาสัมพันธ์ เพื่อสร้างการรับรู้แก่ประชาชนทุกภาคส่วน พร้อมเปิดโอกาสให้ภาคธุรกิจ ภาคเอกชน และภาคประชาชนเข้ามามีส่วนร่วมในการกําหนดแนวทางการสื่อสารทุกกลุ่มเป้าหมาย โดยเนื้อหาการประชาสัมพันธ์เป็นไปตามแนวทางที่คณะอนุกรรมการสารัตถะ ที่มี นายดอน ปรมัตถ์วินัย รองนายกรัฐมนตรีเป็นประธาน มีการกําหนดหัวข้อหลัก (Theme) ประเด็นสําคัญ (Priorities) และผลลัพธ์ที่เป็นรูปธรรม (Deliverables) ที่ไทยจะผลักดันในการประชุมเอเปค 2565 เป็นที่เรียบร้อยแล้ว ซึ่งคณะอนุกรรมการประชาสัมพันธ์มีความเห็นร่วมกันให้มีการจัดตั้งคณะทํางานยุทธศาสตร์การประชาสัมพันธ์เอเปค 2565 เพื่อสร้างการรับรู้แก่ประชาชนทุกกลุ่ม โดยเน้นการมีส่วนร่วมเพื่อให้ทุกฝ่ายได้รับประโยชน์จากการที่ไทยเป็นเจ้าภาพ ในครั้งนี้
รัฐมนตรีประจําสํานักนายกรัฐมนตรี ย้ําว่า เป็นโอกาสดีที่ประเทศไทยได้นําเสนอศักยภาพ รวมทั้งบทบาทในฐานะผู้ขับเคลื่อนความร่วมมือในกรอบเอเปคในช่วงเวลาที่ทั่วโลกล้วนประสบภาวะยากลําบาก ทั้งทางด้านเศรษฐกิจและสังคม โดยใช้ประโยชน์จากช่องทางประชาสัมพันธ์ที่มีอยู่เพื่อสร้างการรับรู้ในวงกว้าง
รัฐบาลไทย-ข่าวทำเนียบรัฐบาล-รมว.วราวุธ แถลงกรณีบ้านโป่งลึก-บางกลอย ตั้ง คกก. หาทางออก หวังทำความเข้าใจ ถอยคนละก้าว ทส.มาเพื่อแก้ปัญหา ไม่ใช่เพิ่มปัญหาแน่นอน”
วันพุธที่ 10 กุมภาพันธ์ 2564
รมว.วราวุธ แถลงกรณีบ้านโป่งลึก-บางกลอย ตั้ง คกก. หาทางออก หวังทําความเข้าใจ ถอยคนละก้าว ทส.มาเพื่อแก้ปัญหา ไม่ใช่เพิ่มปัญหาแน่นอน”
รมว.วราวุธ แถลงกรณีบ้านโป่งลึก-บางกลอย ตั้ง คกก. หาทางออก หวังทําความเข้าใจ ถอยคนละก้าว ทส.มาเพื่อแก้ปัญหา ไม่ใช่เพิ่มปัญหาแน่นอน”
“รมว.วราวุธ แถลงกรณีบ้านโป่งลึก-บางกลอย ตั้ง คกก. หาทางออก หวังทําความเข้าใจ ถอยคนละก้าว ทส.มาเพื่อแก้ปัญหา ไม่ใช่เพิ่มปัญหาแน่นอน”
วันที่ 10 กุมภาพันธ์ 2564 เวลา 13.30 น. นายวราวุธ ศิลปะอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้แถลงถึงแนวทางการแก้ไขปัญหา กรณีบ้านโป่งลึก-บางกลอย ณ ห้องแถลงข่าวกระทรวงทรัพยากรธรรมชาติและสิ่งแวดล้อม โดยนายวราวุธ กล่าวว่า “กระทรวงฯ ไม่ได้นิ่งนอนใจต่อปัญหาความเดือดร้อนของพี่น้องประชาชน และขอยืนยันว่าทุกคนคือประชาชนคนไทยเช่นกัน ซึ่งขณะนี้ได้มีการตั้งคณะกรรมการเพื่อศึกษาแนวทางแก้ปัญหาขึ้นมาแล้ว และเชื่อมั่นว่าจะสามารถหาทางออกร่วมกันได้ โดยไม่ต้องใช้กฎหมายแต่จําเป็นต้องอาศัยการทําความเข้าใจ และการถอยกันคนละก้าว”
สําหรับพื้นที่ใจแผ่นดินนั้น เป็นพื้นที่ที่มีความอ่อนไหวในด้านความมั่นคง เนื่องจากอยู่ชิดแนวเขตชายแดนและอยู่ในพื้นที่อุทยานแห่งชาติแก่งกระจาน จึงมีความจําเป็นที่จะต้องขอให้ประชาชนที่อยู่อาศัยในพื้นที่ดังกล่าว ย้ายลงมายังพื้นที่บ้านกลอย โดยหน่วยงานที่เกี่ยวข้องได้มีการจัดสรรที่ดินทํากินกว่า 1,300 ไร่ ไว้รองรับ นอกจากนั้น ส่วนราชการในพื้นที่ รวมถึงมูลนิธิต่าง ๆ ได้เข้าไปจัดการเรื่องระบบสาธารณูปโภค รวมไปถึงพัฒนาอาชีพและสร้างความเป็นอยู่อีกด้วย
ปัจจุบัน ประชาชนส่วนใหญ่ที่ย้ายถิ่นฐานลงมาอยู่บ้านบางกลอยนั้น มีคุณภาพชีวิตที่ดีขึ้น จนถึงทุกวันนี้มีรายได้ครัวเรือนเกือบแสนบาทต่อเดือน “ผมขอเรียนว่า กว่า 90% ที่ทางภาครัฐได้เยียวยาและดูแลไปนั้น ผมถือว่า เราได้เดินทางมาไกลมากแล้ว แต่ก็ยังเหลืออีกส่วนหนึ่ง ที่เรายังต้องมาหากลไกเยียวยาพี่น้องประชาชน ให้ได้รับความพึงพอใจเช่นกัน โดยกระทรวงทรัพยากรธรรมชาติและสิ่งแวดล้อม เรามาเพื่อแก้ปัญหา มิได้เข้ามาเพื่อสร้างปัญหาเพิ่มเติมให้กับพี่น้องประชาชน และคณะกรรมการที่กระทรวงตั้งขึ้น จะได้เร่งศึกษาข้อมูล เพื่อช่วยเหลือประชาชนที่ยังได้รับผลกระทบอยู่ให้เร็วที่สุดต่อไป” นายวราวุธ กล่าวในช่วงท้าย
รัฐบาลไทย-ข่าวทำเนียบรัฐบาล-มอบนโยบายและแนวทางในการดำเนินงาน
วันพุธที่ 10 กุมภาพันธ์ 2564
มอบนโยบายและแนวทางในการดําเนินงาน
รมว.เกษตรฯ มอบนโยบายและแนวทางในการดําเนินงานแก่อธิบดีกรมประมงและประมงจังหวัด
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบนโยบายและแนวทางในการดําเนินงานแก่อธิบดีกรมประมงและประมงจังหวัด ณ กระทรวงเกษตรและสหกรณ์ โดยมุ่งเน้นให้ดําเนินการตามนโยบายรัฐบาลและนโยบายของกระทรวงเกษตรฯ โดยต้องประชาสัมพันธ์สร้างความรับรู้และความเข้าใจต่อประชาชน และให้เปรียบเสมือนประชาชนเป็นคนในครอบครัว อีกทั้งต้องบูรณาการการทํางานร่วมกันทุกภาคส่วน เพื่อให้การดําเนินงานมีประสิทธิภาพมากยิ่งขึ้น
นอกจากนี้ ยังมุ่งดําเนินการในเรื่องการปล่อยพันธุ์สัตว์น้ําลงสู่แหล่งน้ําธรรมชาติ เพื่อให้มีปริมาณสัตว์น้ําเพิ่มขึ้น ถือเป็นการช่วยลดภาระให้กับประชาชนอีกทางหนึ่ง
รัฐบาลไทย-ข่าวทำเนียบรัฐบาล-ปลัดเกษตรฯ รับมอบผลิตภัณฑ์นมยูเอชที “โฟร์โมสต์ โอเมก้า 369” จากบริษัท ฟรีสแลนด์คัมพิน่า (ประเทศไทย) จำกัด (มหาชน) และส่งต่อให้แก่เจ้าหน้าที่ผู้ปฏิบัติงานด้านสาธารณสุข
วันพุธที่ 10 กุมภาพันธ์ 2564
ปลัดเกษตรฯ รับมอบผลิตภัณฑ์นมยูเอชที “โฟร์โมสต์ โอเมก้า 369” จากบริษัท ฟรีสแลนด์คัมพิน่า (ประเทศไทย) จํากัด (มหาชน) และส่งต่อให้แก่เจ้าหน้าที่ผู้ปฏิบัติงานด้านสาธารณสุข
ปลัดเกษตรฯ รับมอบผลิตภัณฑ์นมยูเอชที “โฟร์โมสต์ โอเมก้า 369” จากบริษัท ฟรีสแลนด์คัมพิน่า (ประเทศไทย) จํากัด (มหาชน) และส่งต่อให้แก่เจ้าหน้าที่ผู้ปฏิบัติงานด้านสาธารณสุขในการควบคุมป้องกันและเฝ้าระวังการแพร่ระบาดของโรคโควิด-19 ในพื้นที่ควบคุมสูงสุดและพื้
ดร.ทองเปลว กองจันทร์ ปลัดกระทรวงเกษตรและสหกรณ์ เป็นตัวแทนรับมอบผลิตภัณฑ์นมยูเอชที “โฟร์โมสต์ โอเมก้า 369” จากบริษัท ฟรีสแลนด์คัมพิน่า (ประเทศไทย) จํากัด (มหาชน) ซึ่งมีความประสงค์ขอบริจาคนมยูเอชที รสช็อคโกแลต ขนาด 180 มิลลิลิตร จํานวน 845 ลัง (30,420 กล่อง) เพื่อมอบให้กระทรวงเกษตรและสหกรณ์นําไปใช้ประโยชน์ในโครงการหรือกิจกรรมต่าง ๆ ตามที่เห็นสมควร
ทั้งนี้ ปลัดกระทรวงเกษตรและสหกรณ์ ได้มอบหมายให้นายอําพันธุ์ เวฬุตันติ รองปลัดกระทรวงเกษตรและสหกรณ์ ดําเนินการประสานงานการส่งมอบนมยูเอชทีโฟร์โมสต์ฯ ที่ได้รับมอบในวันนี้ ส่งมอบต่อให้แก่ผู้แทนเจ้าหน้าที่ผู้ปฏิบัติงานด้านสาธารณสุขในการควบคุมป้องกันและเฝ้าระวังการแพร่ระบาดของโรคโควิด-19 ในพื้นที่ควบคุมสูงสุดและพื้นที่เฝ้าระวัง 4 จังหวัด ได้แก่ 1) จังหวัดสมุทรสาครจํานวน 10,000 กล่อง 2) จังหวัดสมุทรปราการ จํานวน 8,000 กล่อง 3)จังหวัดชลบุรีจํานวน 8,000 กล่อง และ 4) จังหวัดฉะเชิงเทรา จํานวน 4,000 กล่อง เพื่อเป็นการสร้างขวัญและกําลังใจที่ได้ปฏิบัติงานอย่างหนักด้วยความเสียสละและความทุ่มเท
"ในวันนี้รู้สึกยินดีเป็นอย่างยิ่งที่บริษัทฟรีสแลนด์ คัมพิน่า (ประเทศไทย) จํากัด (มหาชน) ได้บริจาคนมยูเอชทีเพื่อให้กระทรวงเกษตรและสหกรณ์นําไปใช้ประโยชน์ตามความเหมาะสม ซึ่งจากสถานการณ์การแพร่ระบาดของโรคโควิด-19 อย่างกว้างขวางในพื้นที่หลายจังหวัดของประเทศไทย จนเป็นที่ทราบกันดีว่าเจ้าหน้าที่ผู้ปฏิบัติงานด้านสาธารณสุขในการควบคุมป้องกันและเฝ้าระวังโรคในพื้นที่เสี่ยงต่าง ๆ มีความสําคัญและสมควรที่จะได้รับการดูแลเอาใจใส่และให้กําลังใจในการปฏิบัติงาน ในโอกาสนี้ จึงขอแสดงความขอบคุณผู้บริหารบริษัทฟรีสแลนด์ คัมพิน่า (ประเทศไทย) จํากัด (มหาชน) และขอส่งกําลังใจให้แก่เจ้าหน้าที่ผู้ปฏิบัติงานด้านสาธารณสุขทั่วประเทศให้สามารถปฏิบัติงานด้วยความเข้มแข็งทั้งกําลังกายและกําลังใจ เพื่อความปลอดภัยและปราศจากโรคโควิด-19 ของพี่น้องชาวไทยทั้งประเทศ" ดร.ทองเปลว กล่าว
รัฐบาลไทย-ข่าวทำเนียบรัฐบาล-มั่นใจ ! เลือกหน้ากากอนามัย มี มอก.
วันพุธที่ 10 กุมภาพันธ์ 2564
มั่นใจ ! เลือกหน้ากากอนามัย มี มอก.
...
หน้ากากอนามัย กลายเป็นปัจจัยที่ 5
ของมนุษย์ในยุค New Normal
จึงมีขายในตลาดหลายแบบ หลายราคา
.
เพื่อความปลอดภัยของประชาชน
จึงต้องกําหนดมาตรฐานผลิตภัณฑ์อุตสาหกรรม หรือ มอก.
เป็นเครื่องหมาย ให้ผู้ซื้อ ได้มั่นใจในคุณภาพ
.
หน้ากากอนามัยแบบใช้ครั้งเดียว มอก.2424-2562
แบ่งตามการป้องกัน ได้ 3 ระดับ
ระดับ 1 สําหรับใช้งานทั่วไป
ระดับ 2 สําหรับการแพทย์ทั่วไป
ระดับ 3 สําหรับการแพทย์ผ่าตัด
.
โดยภายในเดือน ส.ค.64
ผู้ประกอบการ ที่จะ ผลิต
หรือ นําเข้า หน้ากากอนามัย
ต้องขอใบอนุญาต มอก. ก่อน
.
ยื่นขอออนไลน์ได้ที่
https://itisi.go.th/e-license/
ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยิ่งมงกุฎไทย
วันพุธที่ 10 กุมภาพันธ์ 2564
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยิ่งมงกุฎไทย
เนื่องในโอกาสพระราชพิธีเฉลิมพระชนมพรรษา ๒๘ กรกฎาคม ๒๕๖๓
โดยในวันนี้ พลเอก ณัฐ อินทรเจริญ ปลัดกระทรวงกลาโหม ได้เข้ารับพระราชทานเครื่องราชอิสริยาภรณ์ ชั้นสายสะพาย หน้าพระบรมฉายาลักษณ์พระบาทสมเด็จพระเจ้าอยู่หัว รวมทั้งให้เกียรติเป็นผู้เชิญเครื่องราชอิสริยาภรณ์ให้กับข้าราชการสังกัด สํานักงานรัฐมนตรี กระทรวงกลาโหม และสํานักงานปลัดกระทรวงกลาโหม ณ ห้องพินิตประชานาถ ในศาลาว่าการกลาโหม โดยมีนายทหารชั้นผู้ใหญ่ได้รับพระราชทานเครื่องราชอิสริยาภรณ์ชั้นสายสะพาย จํานวน ๕๘๘ นาย ประกอบด้วย มหาปรมาภรณ์ช้างเผือก ๕๓ นาย มหาวชิรมงกุฎ ๑๒๙ นาย ปถมาภรณ์ช้างเผือก ๑๖๖ นาย และปถมาภรณ์มงกุฎไทย ๒๔๐ นาย
รัฐบาลไทย-ข่าวทำเนียบรัฐบาล-8,000 ล้านบาทสุดท้ายกับพันธบัตรออมทรัพย์พิเศษ “เราชนะ”
วันพุธที่ 10 กุมภาพันธ์ 2564
8,000 ล้านบาทสุดท้ายกับพันธบัตรออมทรัพย์พิเศษ “เราชนะ”
ขณะนี้วงเงินจําหน่ายพันธบัตรออมทรัพย์พิเศษรุ่น “เราชนะ” คงเหลือเพียง 8,000 ล้านบาทสุดท้าย จากวงเงินรวม 55,000 ล้านบาท จึงขอให้ผู้สนใจรีบติดต่อสอบถามไปยังธนาคารตัวแทนจําหน่ายทั้ง 4 แห่ง
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า ขณะนี้วงเงินจําหน่ายพันธบัตรออมทรัพย์พิเศษรุ่น “เราชนะ” คงเหลือเพียง 8,000 ล้านบาทสุดท้าย จากวงเงินรวม 55,000 ล้านบาท จึงขอให้ผู้สนใจรีบติดต่อสอบถามไปยังธนาคารตัวแทนจําหน่ายทั้ง 4 แห่ง ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ โดยกระทรวงการคลังจําหน่ายพันธบัตรออมทรัพย์พิเศษรุ่น “เราชนะ” จํานวน 2 รุ่น ได้แก่ รุ่นอายุ 5 ปี และ 10 ปี อัตราดอกเบี้ยแบบขั้นบันได (Step Up) เฉลี่ยร้อยละ 2.00 ต่อปี และ 2.50 ต่อปี ตามลําดับ ซึ่งผู้ที่มีบัญชีพันธบัตร (Bond Book) แล้ว สามารถซื้อผ่าน Mobile Banking ที่ท่านมี Bond Book ได้ทันทีแบบไม่จํากัดวงเงิน ทั้งนี้ สบน. ห่วงใยในสุขภาพของประชาชนจึงขอให้ประชาชนใช้ช่องทางออนไลน์หรือสอบถามธนาคารตัวแทนจําหน่ายอีกครั้งหนึ่ง
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-จุรินทร์ นำพาณิชย์ลดราคา!
วันพุธที่ 10 กุมภาพันธ์ 2564
จุรินทร์ นําพาณิชย์ลดราคา!
ช่วยประชาชน ตรุษจีน พร้อมตรวจราคาสินค้า ก่อนปล่อยคาราวานขายไข่ถูก และตั้งจุดหมูธงฟ้าราคาประหยัดทุกจังหวัด
วันที่ 10 กุมภาพันธ์ 2564 10.00 น. นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์
ผู้ประกอบการ ตรวจราคาสินค้าเพื่อดูแลผู้บริโภคช่วงเทศกาล ตรุษจีนโครงการ “พาณิชย์ลดราคา! ช่วยประชาชน" ณ ตลาดเวิลด์มาร์เก็ต เขตทวีวัฒนา กทม. โดยบรรยากาศวันนี้ ตรวจราคาสินค้า หมู ไข่ ไก่ ส้ม ของไหว้ และน้ํามันปาล์ม จากนั้นได้นําปล่อยขบวนคาราวานไข่ราคาถูก-น้ํามันปาล์มลดราคา! ร่วมกับผู้บริหาร ปตท.-บางจาก-พีที และมอบนโยบายพาณิชย์จังหวัดด้วยการกําชับตรวจราคาสินค้าและการติดป้ายราคาเพื่อความเป็นธรรมต่อประชาชนทุกจังหวัด
นายจุรินทร์ กล่าวว่า เป็นช่วงที่กระทรวงพาณิชย์รณรงค์ให้ผู้ค้าขายสินค้าที่จําเป็นในช่วงตรุษจีนในราคาประหยัด เพื่อกําหนดราคาชี้นําตลาดในราคาพิเศษเพื่อลดค่าครองชีพให้กับพี่น้องประชาชนโดยเฉพาะคนไทยเชื้อสายจีนที่จําเป็นจะต้องทําพิธีไหว้บรรพบุรุษเนื่องในเทศกาลตรุษจีน โดยแบ่งออกเป็น 3 ส่วน 1.รถโมบายขายสินค้าสําคัญในราคาพิเศษเช่น ไข่ไก่ แผงละ 30 ฟอง 70 บาท เฉลี่ยฟองละ 2.33 บาท น้ํามันปาล์มขวดละ 42 บาทโดยเฉพาะยี่ห้อมรกตที่เข้าร่วมรายการ โดยรถโมบายจะกระจายไปทั่วกรุงเทพและปริมณฑลและต่างจังหวัด 2.ตลาดสดที่อยู่ในความรับผิดชอบของกระทรวงพาณิชย์ในเขตกรุงเทพมีอยู่ด้วยกัน 20 ตลาดใหญ่และต่างจังหวัดมี 393 ตลาด กระจายทุกจังหวัดทั่วประเทศ ขายไข่ไก่ แผงละ 70 บาทและหมูเนื้อแดงกิโลกรัมละ 130 บาทถือว่าถูกกว่าราคาตลาดทั่วไป 3.ตลาดสดยุติธรรมของกระทรวงพาณิชย์และกรมการค้าภายในที่มีกระจายอยู่ทั่วประเทศในกรุงเทพมีอยู่ด้วยกัน 20 ตลาดในส่วนภูมิภาคมีทั้งหมด 40 กว่าจังหวัด 70 กว่าตลาดด้วยกัน จะขายสินค้าที่จําเป็นเช่นหมูเนื้อแดง ไข่ไก่ ในราคาพิเศษและไก่จะขายในกิโลกรัมละ 70-80 บาท
" เมื่อเปรียบเทียบราคาของที่จําเป็นต่อการใช้ไหว้บรรพบุรุษปีนี้เทียบกับปีที่แล้ว ปีนี้ราคาต่ําลงมาเนื่องจากความต้องการลดลงและผลจากโควิดทําให้สินค้าต้องลดราคาลงมาบางส่วน ประกอบกับมาตรการกระทรวงพาณิชย์ที่ได้รับความร่วมมืออย่างดีจากผู้ค้าและสมาคมตลาดสดไทย สมาคมการค้าตลาดการค้าส่งสินค้าเกษตรไทย และบริษัทโลจิสติกส์ เช่น นิ่มซี่เส็ง และแฟลช ทั้งนี้ จะช่วยลดภาระให้กับพี่น้องประชาชนชาวไทยเชื้อสายจีนทั่วประเทศโดยการลดราคาเริ่มตั้งแต่วันที่ 8-14 กุมภาพันธ์ และตนได้กําชับพาณิชย์จังหวัดทั่วทั้งประเทศให้ออกตรวจตลาดอยากให้ดําเนินการโดยเคร่งครัดอย่าให้มีการฉวยโอกาสขึ้นราคาสินค้าในช่วงเทศกาลตรุษจีนเพื่อเอาเปรียบผู้บริโภคหากพบการกระทําความผิดให้ดําเนินการตามกฏหมาย " นายจุรินทร์ กล่าว
รัฐบาลไทย-ข่าวทำเนียบรัฐบาล-ตั้ง "พาลีปราบยา" เจาะเครือข่ายค้ายาเสพติด
วันพุธที่ 10 กุมภาพันธ์ 2564
ตั้ง "พาลีปราบยา" เจาะเครือข่ายค้ายาเสพติด
...
ปัญหายาเสพติด เป็นอีกปัญหาสําคัญ
ที่รัฐบาลให้ความสําคัญ
และปราบปรามมาอย่างต่อเนื่อง
แต่เพื่อค้นหาบุคคล
หรือเครือข่ายค้ายาเสพติดให้ได้มากขึ้น
.
"พาลีปราบยา" หรือคณะทํางานภาครัฐ
จึงถือกําเนิดขึ้นภายใต้ทีมงาน 16 คณะ
.
โดยกระทรวงยุติธรรมจะทํางานร่วมกับ
ธนาคาร และสถาบันการเงินต่าง ๆ
เพื่อประสานข้อมูลทางการเงินและธุรกรรม
จนนําไปสู่การดําเนินคดีกับผู้บงการ
หรือผู้ค้ายาเสพติดรายใหญ่ได้ในที่สุด
.
ตั้งเป้าหมายยึดทรัพย์จากเดิมปีละ 600 ล้านบาท
เป็น 6,000 ล้านบาท
.
สําหรับประชาชนสามารถแจ้งเบาะได้ที่
1. สายด่วน 1386 ตลอด 24 ชั่วโมง
2. แจ้งด้วยตนเอง/ส่งหนังสือร้องเรียน
ถึงสํานักงาน ป.ป.ส. ทั้งในส่วนกลางและภูมิภาค
3. เว็บไซต์ ป.ป.ส.https://1386.oncb.go.th
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กสร. ยืนยัน 21 กุมภาพันธ์ นี้ สอบแน่
วันพุธที่ 10 กุมภาพันธ์ 2564
กสร. ยืนยัน 21 กุมภาพันธ์ นี้ สอบแน่
กสร. ประกาศกําหนดการสอบบรรจุข้าราชการใหม่แล้ว เป็นวันอาทิตย์ที่ 21 ก.พ. 64 หลังมีการเลื่อนเนื่องจากสถานการณ์ COVID-19 โดยขอให้ผู้สมัครศึกษาระเบียบเกี่ยวกับการสอบตามประกาศ และตรวจสอบรายชื่อพร้อมที่นั่งสอบได้ทางเว็บไซต์ http://personnel.labour.go.th
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่กรมสวัสดิการและคุ้มครองแรงงานได้มีประกาศเลื่อนการสอบแข่งขันเพื่อบรรจุและแต่งตั้งบุคคลเข้ารับราชการในตําแหน่งนักวิชาการแรงงานปฏิบัติการ ตําแหน่งเจ้าพนักงานการเงินและบัญชีปฏิบัติงาน และตําแหน่งเจ้าพนักงานธุรการปฏิบัติงาน ออกไปเนื่องจากการแพร่กระจายของโรคติดเชื้อไวรัสโคโรนา 2019 (COVID-19) และจะประกาศวันสอบใหม่ให้ทราบอีกครั้งเมื่อสถานการณ์คลี่คลาย บัดนี้ สถานการณ์ดังกล่าวในหลายพื้นที่สามารถจํากัดและควบคุมการแพร่ระบาดให้อยู่ในขอบเขตได้ในระดับหนึ่งแล้ว อีกทั้ง นายสุชาติ ชมกลิ่น รัฐมนตรีว่าการกระทรวงแรงงาน ได้กําชับให้หน่วยงานในสังกัดเร่งรัดดําเนินการสรรหา การสอบคัดเลือก และการบรรจุแต่งตั้งบุคคลเข้ารับราชการหรือปฏิบัติงานในหน่วยงานของรัฐ เพื่อให้เป็นไปตามมติคณะรัฐมนตรี ในคราวประชุมเมื่อวันที่ 12 มกราคม 2564 ที่ผ่านมา กรมจึงประกาศวันสอบเป็นวันอาทิตย์ที่ 21 กุมภาพันธ์ 2564 เวลา 09.00 - 12.00 น. ณ อาคารศูนย์ประชุมธรรมศาสตร์ รังสิต มหาวิทยาลัยธรรมศาสตร์ ศูนย์รังสิต
ทั้งนี้ ขอให้ผู้สมัครศึกษาระเบียบปฏิบัติเกี่ยวกับการสอบตามประกาศ และตรวจสอบรายชื่อพร้อมที่นั่งสอบได้ทางเว็บไซต์http://personnel.labour.go.th และ http://labour.jobthaigov.com และจะประกาศรายชื่อผู้มีสิทธิเข้าสอบภาคความเหมาะสมกับตําแหน่ง (ภาค ค) โดยวิธีสอบสัมภาษณ์ ภายในวันพฤหัสบดีที่ 25 กุมภาพันธ์ 2564
รัฐบาลไทย-ข่าวทำเนียบรัฐบาล-เฮ! ใบขับขี่หมดอายุเกิน 1 ปี อมรมออนไลน์ได้แล้ว
วันพุธที่ 10 กุมภาพันธ์ 2564
เฮ! ใบขับขี่หมดอายุเกิน 1 ปี อมรมออนไลน์ได้แล้ว
...
มีข่าวดีมาบอกสําหรับผู้ขับขี่รถครับ
หากคุณเป็นผู้ขับรถยนต์ รถจักรยานยนต์
หรือรถยนต์สามล้อส่วนบุคคล
แล้วใบขับขี่หมดอายุเกิน 1 ปี
.
วันนี้ สามารถอบรมเพื่อต่อใบขับขี่ออนไลน์ได้แล้ว
ที่ www.dlt-elearning.com ของกรมการขนส่งทางบก
โดยสามารถนําผลการอบรมที่ผ่านเกณฑ์
มาดําเนินการต่อได้ที่ สนง.ขนส่ง ทั่วประเทศ
.
เพื่ออํานวยความสะดวกประชาชน
จากเดิมที่การอบรมทางออนไลน์
จะจํากัดเฉพาะผู้ที่ต้องการต่ออายุใบขับขี่
กรณีต่อล่วงหน้า หรือหมดอายุไม่ถึง 1 ปีเท่านั้น
.
ช่วยลดทั้งขั้นตอนและประหยัดเวลา
ไม่ต้องมาต่อคิวอบรมที่ สนง.ขนส่ง อีกต่อไป
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ตั้ง "พาลีปราบยา" เจาะเครือข่ายค้ายาเสพติด
มั่นใจ ! เลือกหน้ากากอนามัย มี มอก.
ขอความร่วมมือ...ตรุษจีนปีนี้ รวมญาติแบบ New Normal
“เราชนะ” เปิดให้กลุ่มไม่มีสมาร์ทโฟนลงทะเบียน 15 ก.พ. นี้
คุมราคาสินค้าช่วงตรุษจีน ป้องกันฉวยโอกาสขึ้นราคา
รัฐบาลไทย-ข่าวทำเนียบรัฐบาล-ปลัดวธ.เป็นประธานในพิธีเปิดการฝึกอบรมเครือข่ายเฝ้าระวังและป้องกันการทุจริต กระทรวงวัฒนธรรม ผ่านระบบทางไกล Video Conference ไปยังสำนักงานวัฒนธรรมจังหวัดทั่วประเทศ
วันจันทร์ที่ 15 กุมภาพันธ์ 2564
ปลัดวธ.เป็นประธานในพิธีเปิดการฝึกอบรมเครือข่ายเฝ้าระวังและป้องกันการทุจริต กระทรวงวัฒนธรรม ผ่านระบบทางไกล Video Conference ไปยังสํานักงานวัฒนธรรมจังหวัดทั่วประเทศ
ปลัดวธ.เป็นประธานในพิธีเปิดการฝึกอบรมเครือข่ายเฝ้าระวังและป้องกันการทุจริต กระทรวงวัฒนธรรม ผ่านระบบทางไกล Video Conference ไปยังสํานักงานวัฒนธรรมจังหวัดทั่วประเทศ
วันที่ ๑๕ กุมภาพันธ์ ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดการฝึกอบรมเครือข่ายเฝ้าระวังและป้องกันการทุจริต กระทรวงวัฒนธรรม ผ่านระบบทางไกล Video Conference ไปยังสํานักงานวัฒนธรรมจังหวัดทั่วประเทศ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม และผู้เข้ารับการฝึกอบรม เข้าร่วม ณ ศูนย์ประชุม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-อนุฯ เพิ่มขีดความสามารถฯ ดีอีเอส เร่งออกมาตรการสนับสนุนที่ไม่ใช่ภาษี ผู้ให้บริการทางอิเล็กทรอนิกส์
วันจันทร์ที่ 15 กุมภาพันธ์ 2564
อนุฯ เพิ่มขีดความสามารถฯ ดีอีเอส เร่งออกมาตรการสนับสนุนที่ไม่ใช่ภาษี ผู้ให้บริการทางอิเล็กทรอนิกส์
อนุฯ เพิ่มขีดความสามารถฯ ดีอีเอส เร่งออกมาตรการสนับสนุนที่ไม่ใช่ภาษี ผู้ให้บริการทางอิเล็กทรอนิกส์
เมื่อวันที่15กุมภาพันธ์ 2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะอนุกรรมการเพิ่มขีดความสามารถในการแข่งขันให้แก่ผู้ให้บริการทางอิเล็กทรอนิกส์ครั้งที่3/ 2564 ณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยที่ประชุมได้พิจารณาข้อเสนอมาตรการสนับสนุนสําหรับผู้ให้บริการทางอิเล็กทรอนิกส์ เรื่องมาตรการสนับสนุนที่ไม่ใช่ภาษี(Non tax measures) สําหรับกลุ่ม e-servicesทั่วไปและกลุ่มธุรกิจe-commerceซึ่งแนวทางในการสนับสนุนของกลุ่ม e-servicesทั่วไปที่ประชุมเลือกเรื่องที่สําคัญขึ้นมาพิจารณาก่อนไม่เกิน10เรื่อง อาทิ การอํานวยความสะดวกด้านใบอนุญาตทํางานวีซ่าและการพักอาศัยสําหรับdigital talent การพัฒนาตลาดนวัตกรรมดิจิทัลผ่านการจัดซื้อจัดจ้างภาครัฐการเสริมสร้างVCและdigital startupให้เข้มแข็ง ทั้งนี้เพื่อมุ่งเสริมสร้างe-services eco–systemของไทยให้เข้มแข็งเอื้อในการทําธุรกิจeฝ-servicesรวมทั้งดึงดูดธุรกรรมธุรกิจและการลงทุนที่เกี่ยวข้องเข้ามาในประเทศไทย ส่วนมาตรการสนับสนุนกลุ่มe-commerceที่ประชุมได้พิจารณาการจัดทํามาตรการสนับสนุนกลุ่มe-commerce platformและadvertising based platformขึ้นมาพิจารณาก่อนเนื่องจากมีความเร่งด่วน อาทิการทําData lakeของ e-commerce,การเชื่อมโยงข้อมูลของหน่วยงานกํากับดูแลe-commerce และการส่งเสริมe-commerce ไทย,กระบวนการที่สนับสนุนพิธีการศุลกากรในการจัดตั้งศูนย์กระจายสินค้าของ e-commerceในประเทศและการจัดทําSandbox เป็นต้น
**************
รัฐบาลไทย-ข่าวทำเนียบรัฐบาล-ผชช.โรคอุบัติใหม่ฯ เผยโควิด19ป้องกันการกลายพันธุ์ ได้ด้วยใส่หน้ากาก /เว้นระยะห่าง  การล้างมือและการใช้วัคซีน
วันจันทร์ที่ 15 กุมภาพันธ์ 2564
ผชช.โรคอุบัติใหม่ฯ เผยโควิด19ป้องกันการกลายพันธุ์ ได้ด้วยใส่หน้ากาก /เว้นระยะห่าง  การล้างมือและการใช้วัคซีน
ผู้เชี่ยวชาญโรคอุบัติใหม่ฯ รพ.จุฬาลงกรณ์ เผยไทยเฝ้าระวังไวรัสโควิด 19 กลายพันธุ์ 3 สายพันธุ์ พบทําให้ติดเชื้อง่าย การตอบสนองต่อวัคซีนลดลง
ผู้เชี่ยวชาญโรคอุบัติใหม่ฯ รพ.จุฬาลงกรณ์ เผยไทยเฝ้าระวังไวรัสโควิด 19 กลายพันธุ์ 3 สายพันธุ์พบทําให้ติดเชื้อง่าย การตอบสนองต่อวัคซีนลดลง การป้องกันเชื้อกลายพันธุ์ คือ การทําให้หยุดระบาด และการยับยั้งไม่ให้ไวรัสอยู่ในคน ด้วยการล้างมือ ใส่หน้ากากอนามัย เว้นระยะห่าง และการใช้วัคซีน
วันนี้ (15 กุมภาพันธ์ 2664) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี ผศ.นพ.โอภาส พุทธเจริญ หัวหน้าศูนย์โรคอุบัติใหม่ทางคลินิก โรงพยาบาลจุฬาลงกรณ์ สภากาชาดไทย แถลงข่าวถึงการกลายพันธุ์ของเชื้อไวรัสโควิด 19 ว่า เชื้อไวรัสมีการกลายพันธุ์ตามธรรมชาติแต่หากอยู่ในมนุษย์บางคนหรือสัตว์อาจกลายพันธุ์เร็วกว่าปกติ และการระบาดในที่ต่างๆ ทั่วโลกอาจทําให้เกิดสายพันธุ์เฉพาะถิ่นขึ้นมา ซึ่งที่ต้องเฝ้าระวังมี 3 สายพันธุ์ ได้แก่ 1. สายพันธุ์ B.1.1.7 หรือสายพันธุ์อังกฤษทําให้ไวรัสจับกับเซลล์มนุษย์ได้ดีขึ้น แบ่งตัวได้ดีขึ้น และอาจเพิ่มอัตราการป่วยหรือเสียชีวิตเมื่อเทียบกับสายพันธุ์อื่น 2. สายพันธุ์ B.1.351 หรือสายพันธุ์แอฟริกาใต้ ทําให้ไวรัสจับกับเซลล์มนุษย์ได้ดีขึ้น และลดการตอบสนองของวัคซีนหลายชนิด ซึ่งหลายประเทศทดสอบพบว่า ประสิทธิภาพของวัคซีนลดลง แต่ยังไม่มีข้อมูลว่ารุนแรงกว่าสายพันธุ์อื่น และ 3. สายพันธุ์ P.1 หรือสายพันธุ์บราซิล คล้ายกับสายพันธุ์แอฟริกาใต้
สําหรับประเทศไทย การระบาดระลอกแรกพบว่า ไวรัสมีการเปลี่ยนสายพันธุ์โดยสามารถตรวจได้หลากหลาย ส่วนระลอกใหม่ขณะนี้ยังเป็นเชื้อจากเมียนมาและยังไม่มีการกลายพันธุ์ ตอนนี้มีการติดตามทุก 2 เดือนยังไม่พบการเปลี่ยนแปลง เนื่องจากการระบาดระลอกใหม่เพิ่งเริ่มเมื่อธันวาคม 2563 ยังไม่ยาวนานพอที่จะเห็นการกลายพันธุ์ อย่างไรก็ตาม ประเทศไทยมีการเฝ้าระวังในผู้ที่เดินทางมาจากต่างประเทศ ซึ่งอาจเป็นแหล่งระบาดของสายพันธุ์แอฟริกาใต้ อังกฤษ และบราซิล เพื่อไม่ให้คนไทยติดเชื้อและเกิดผลกระทบต่อการให้วัคซีน โดยได้หารือการเพิ่มการกักตัวผู้เดินทางมาจากประเทศในทวีปแอฟริกาจาก 14 วัน เป็น 21 วัน ซึ่งอยู่ระหว่างการพิจารณาของ ศบค. ส่วนการรักษาของผู้ติดเชื้อไวรัสโควิดในแต่ละสายพันธุ์ยังไม่มีความแตกต่างกัน
“การป้องกันไม่ให้เชื้อกลายพันธุ์ คือ การทําให้เชื้อไม่เข้าสู่ร่างกาย ใส่หน้ากากอนามัย ล้างมือ และเว้นระยะห่าง เพื่อยับยั้งกระบวนการไม่ให้ไวรัสอยู่ในคน และการใช้วัคซีน” ผศ.นพ.โอภาสกล่าว
สําหรับผู้ติดเชื้อไวรัสโควิด 19 สายพันธุ์แอฟริกาใต้ที่เดินทางมาจากแทนซาเนีย เอกซเรย์พบว่าปอดอักเสบ จึงย้ายมารักษาโรงพยาบาลจุฬาลงกรณ์ หลังรับยาต้านไวรัส ขณะนี้คนไข้อาการดีขึ้น การใช้ออกซิเจนเพื่อรักษาลดลง และอาการดีขึ้นเป็นลําดับ
************************** 15 กุมภาพันธ์ 2564
รัฐบาลไทย-ข่าวทำเนียบรัฐบาล-ปลัดวธ.เป็นประธานพิธีเปิดโครงการปฐมนิเทศผู้บริหารงานวัฒนธรรม ประจำปีงบประมาณ พ.ศ. ๒๕๖๔
วันจันทร์ที่ 15 กุมภาพันธ์ 2564
ปลัดวธ.เป็นประธานพิธีเปิดโครงการปฐมนิเทศผู้บริหารงานวัฒนธรรม ประจําปีงบประมาณ พ.ศ. ๒๕๖๔
ปลัดวธ.เป็นประธานพิธีเปิดโครงการปฐมนิเทศผู้บริหารงานวัฒนธรรม ประจําปีงบประมาณ พ.ศ. ๒๕๖๔
วันที่ ๑๕ กุมภาพันธ์ ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการปฐมนิเทศผู้บริหารงานวัฒนธรรม ประจําปีงบประมาณ พ.ศ. ๒๕๖๔ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหารกระทรวงวัฒนธรรมและผู้บริหารที่เข้ารับตําแหน่งใหม่ เข้าร่วม ณ ห้องแถลงข่าว ชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.ย้ำ ลูก หลาน ใกล้ชิดผู้สูงอายุ เข้มมาตรการป้องกันส่วนบุคคล ลดเสี่ยงติดโควิด 19
วันจันทร์ที่ 15 กุมภาพันธ์ 2564
สธ.ย้ํา ลูก หลาน ใกล้ชิดผู้สูงอายุ เข้มมาตรการป้องกันส่วนบุคคล ลดเสี่ยงติดโควิด 19
กระทรวงสาธารณสุข ขอความร่วมมือ ลูก หลาน บุคคลใกล้ชิด ผู้สูงอายุ/ผู้มีโรคประจําตัว เข้มมาตรการส่วนบุคคล สวมหน้ากากตลอดเวลา เว้นระยะห่าง ล้างมือบ่อยๆ แยกสําหรับอาหาร ช่วยลดเสี่ยงติดเชื้อโควิด 19
วันนี้ (15 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ว่า วันนี้ประเทศไทยมีผู้ติดเชื้อรายใหม่ 143 รายมาจากระบบเฝ้าระวังในโรงพยาบาล 64 ราย ค้นหาเชิงรุกในชุมชน 68 ราย และเดินทางมาจากต่างประเทศ 11 รายรักษาหายเพิ่มขึ้น 772 ราย ทําให้ผู้ติดเชื้อสะสมระลอกใหม่ ตั้งแต่วันที่ 15 ธันวาคม 2563 - 15 กุมภาพันธ์ 2564มีจํานวน 20,477 ราย หายป่วยสะสม 18,706 ราย ยังอยู่ระหว่างการรักษา 1,749 ราย มีผู้เสียชีวิต 2 คน
นายแพทย์เฉวตสรร กล่าวว่า สําหรับผู้เสียชีวิตคนที่ 1 ชายไทย อายุ 62 ปี มีโรคประจําตัว คือเบาหวาน ไตเรื้อรัง ความดันโลหิตสูง ปอดบวมน้ํา และคนที่สอง ชายไทย อายุ78 ปี มีโรคประจําตัวคือ หอบหืด ถุงลมโป่งพอง ติดเชื้อจากการรับประทานอาหารร่วมกับลูกสาวที่มีเชื้อโควิด 19 ทําให้มีผู้เสียชีวิตสะสม 22 คน จึงขอความร่วมมือ ลูก หลาน บุคคลใกล้ชิดผู้สูงอายุ โดยเฉพาะผู้มีโรคประจําตัวมีความเสี่ยงหากติดเชื้อจะมีความรุนแรง และ อาจเสียชีวิตได้ การป้องกันคนในบ้านเป็นสิ่งสําคัญ ต้องเข้มในเรื่องความสะอาดส่วนบุคคล สวมหน้ากากตลอดเวลา รักษามาตรการเว้นระยะ หลีกเลี่ยงการรับประทานอาหารร่วมกัน ควรแยกสํารับอาหารและของใช้ส่วนตัว หมั่นล้างมือบ่อยๆ เพื่อลดความเสี่ยงในการแพร่เชื้อโควิด 19
ทั้งนี้ ในช่วง 2 วันที่ผ่านมามีรายงานพบผู้ติดเชื้อในหลายจังหวัด เชื่อมโยงกับตลาดในจังหวัดปทุมธานี ขอให้ประชาชนในพื้นที่ไม่ต้องกังวลใจ ขณะนี้ทีมสอบสวนโรคได้มีการประสานงานทุกจังหวัดอย่างใกล้ชิด ให้เฝ้าระวังและค้นหาผู้ที่สัมผัสกับผู้ติดเชื้ออย่างเข้มข้น เพื่อให้จํากัดวงในการระบาดได้อย่างรวดเร็ว สําหรับประชาชนคงเข้มมาตรการป้องกันตนเองอย่างเต็มที่ เมื่อออกจากบ้านไปตลาด หรือไปในที่สาธารณะ ต้องสวมหน้ากากอนามัยหรือหน้ากากผ้า 100% ล้างมือบ่อย ๆ เว้นระยะห่างสแกนไทยชนะ และโหลดแอปหมอชนะเพื่อช่วยกันป้องกันการแพร่ระบาดและลดจํานวนผู้ติดเชื้อในพื้นที่
************************** 15 กุมภาพันธ์ 2564
รัฐบาลไทย-ข่าวทำเนียบรัฐบาล-"พุทธิพงษ์" มุ่งผลักดัน National Single Window หวังแชร์ข้อมูลหลังบ้านภาครัฐให้เป็นหนึ่งเดียว ลดขั้นตอนการใช้เอกสารประกอบการทำธุรกรรมกับหน่วยงาน สร้างความโปร่งใส ประหยัดเงินค่าธรรมเนียมประชาชน
วันจันทร์ที่ 15 กุมภาพันธ์ 2564
"พุทธิพงษ์" มุ่งผลักดัน National Single Window หวังแชร์ข้อมูลหลังบ้านภาครัฐให้เป็นหนึ่งเดียว ลดขั้นตอนการใช้เอกสารประกอบการทําธุรกรรมกับหน่วยงาน สร้างความโปร่งใส ประหยัดเงินค่าธรรมเนียมประชาชน
"พุทธิพงษ์" มุ่งผลักดัน National Single Window หวังแชร์ข้อมูลหลังบ้านภาครัฐให้เป็นหนึ่งเดียว ลดขั้นตอนการใช้เอกสารประกอบการทําธุรกรรมกับหน่วยงาน สร้างความโปร่งใส ประหยัดเงินค่าธรรมเนียมประชาชน
นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่ารัฐบาลพยายามผลักดันให้ประเทศไทยก้าวเข้าสู่ไทยแลนด์ดิจิทัลซึ่งก่อนหน้านี้มองว่าน่าจะต้องใช้เวลาพอสมควรแต่เมื่อทั่วโลกเกิดผลกระทบของการแพร่ระบาดโควิด-19ส่งผลทําให้ประชาชนมีการปรับตัวที่ดีในการใช้เทคโนโลยีดิจิทัลทั้งการปรับรูปแบบการทํางานที่บ้านการค้าขายออนไลน์หรือแม้แต่การใช้แอปพลิเคชันการสแกนQR Codeเพื่อจับจ่ายใช้สอยทําธุรกรรมในโครงการต่างๆของรัฐ
กระทรวงดิจิทัลฯได้เร่งผลักดันปรับรูปแบบการให้บริการในลักษณะของNational Single Window (NSW)เป็นระบบกลางเชื่อมโยงข้อมูลอิเล็กทรอนิกส์การแชร์ข้อมูลหลังบ้านระหว่างหน่วยงานของรัฐบาลด้วยกันโดยเฉพาะเวลาที่ต้องไปติดต่อหน่วยงานราชการจะต้องถ่ายเอกสารสําเนาบัตรประชาชนหรือเอกสารอื่นๆอย่างน้อย5-6ชุดเพื่อประกอบการการยื่นเรื่องในแต่ละหน่วยงานซึ่งนอกจากจะต้องเตรียมเอกสารมากมายแล้วยังทําให้ระบบการถ่ายโอนข้อมูลเกิดความล่าช้าหากทุกกระทรวงทบวงกรมใช้การแชร์ข้อมูลในการยื่นเอกสารหรือขอใบอนุญาตต่างๆที่ใช้แบบฟอร์มเดียวกันจะทําให้เกิดความน่าเชื่อถือลดเอกสารป้องกันการทุจริตลงได้
ทั้งนี้การขอใบอนุญาตประกอบธุรกิจหรือทําธุรกรรมทางกระทรวงต่างๆก็จะต้องใช้สําเนาเอกสารที่เหมือนกันควรที่ทุกกระทรวงต้องปรับระบบหลังบ้านทําให้เชื่อมต่อข้อมูลที่ประชาชนใช้ติดต่อภาครัฐมารวมไว้ในที่เดียวเพราะทุกวันนี้ทุกอย่างเป็นดิจิทัลหมดแล้วและความโปร่งใสก็จะเกิดขึ้นตรวจสอบได้ง่ายขึ้น ถือเป็นหนึ่งในตัวชี้วัดของหน่วยงานนั้นๆเพราะตรวจสอบได้ว่าแบบฟอร์มที่ประชาชนหรือนักธุรกิจยื่นขอมาอยู่ที่ขั้นตอนไหนใครดําเนินการเรื่องช้าเพราะใคร
โดยช่วง2เดือนที่ผ่านมาสํานักงานพัฒนารัฐบาลดิจิทัล(องค์การมหาชน)สพร.ได้เริ่มเปลี่ยนแบบฟอร์มในการยื่นทําธุรกรรมภาครัฐแล้วกว่า70แบบฟอร์ม และบริษัทโทรคมนาคมแห่งชาติจํากัด(มหาชน)กระทรวงดิจิทัลฯร่วมกับกรมศุลกากรให้สิทธิบริการระบบกลางเชื่อมโยงข้อมูลอิเล็กทรอนิกส์(NSW)รองรับการเชื่อมโยงข้อมูลทั้งภาครัฐเอกชนและระหว่างประเทศโดยในอนาคตเมื่อเปิดให้ยื่นรูปแบบออนไลน์ทั้งหมดลดการจ่ายค่าธรรมเนียมลงซึ่งนอกจากจะช่วยประชาชนประหยัดเวลาในการติดต่อราชการและยังประหยัดเงินด้วย
*************
รัฐบาลไทย-ข่าวทำเนียบรัฐบาล-​นายกฯ ยินดีบริษัทจากจีน เล็งเห็นศักยภาพของไทยในการเป็นฐานการลงทุนอุตสาหกรรมยานยนต์ในภูมิภาคอาเซียน
วันจันทร์ที่ 15 กุมภาพันธ์ 2564
​นายกฯ ยินดีบริษัทจากจีน เล็งเห็นศักยภาพของไทยในการเป็นฐานการลงทุนอุตสาหกรรมยานยนต์ในภูมิภาคอาเซียน
​นายกฯ ยินดีบริษัทจากจีน เล็งเห็นศักยภาพของไทยในการเป็นฐานการลงทุนอุตสาหกรรมยานยนต์ในภูมิภาคอาเซียน
วันนี้ (15 กุมภาพันธ์ 2564) เวลา 08.30 น. ณ ห้องรับรอง 1 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายดิสทัต โหตระกิตย์ เลขาธิการนายกรัฐมนตรี และนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน ให้การต้อนรับ นายเจียหมิง จาง ประธานบริษัท เกรท วอลล์ มอเตอร์ ภูมิภาคอาเซียนและประเทศไทย (Great Wall Motor) พร้อมคณะผู้บริหาร โดยภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีได้กล่าวยินดีที่บริษัทฯ เล็งเห็นถึงศักยภาพของไทยในการเป็นฐานการลงทุนอุตสาหกรรมยานยนต์ในภูมิภาคอาเซียน โดยเฉพาะการส่งเสริมตลาดรถยนต์ไฟฟ้าประเภท xEV (Electric Vehical) สอดคล้องกับนโยบาย BCG (Bio-Circular-Green Economy) ของรัฐบาลที่ให้ความสําคัญกับการส่งเสริมเทคโนโลยีและนวัตกรรมเพื่อลดปริมาณการใช้พลังงานน้ํามันเพื่อลดผลกระทบทางสิ่งแวดล้อม
ด้านนายเจียหมิงฯ กล่าวขอบคุณนายกรัฐมนตรีที่อนุญาตให้เข้าเยี่ยมคารวะ และขอบคุณรัฐบาลไทยที่ให้การสนับสนุนการลงทุนในประเทศไทย พร้อมชื่นชมศักยภาพของไทยด้านการผลิตยานยนต์ซึ่งตรงกับแนวทางของบริษัทฯ ที่เน้นการผลิตยานยนต์ไฟฟ้า ทั้งนี้ นอกจากไทยจะได้เปรียบทางยุทธศาสตร์แล้ว ยังมีการดําเนินนโยบายของรัฐบาลที่ส่งเสริม และดึงดูดการลงทุน
นอกจากนี้ บริษัทฯ วางแผนการผลิตรถยนต์ไฟฟ้าในไตรมาสแรกที่จํานวน 80,000 คัน และมุ่งหวังจะดําเนินการลงทุนในไทยให้เป็นศูนย์กลางการผลิต และส่งออกรถยนต์ในภูมิภาคอาเซียน ซึ่งจะเป็นการเพิ่มโอกาสในการจ้างงานและการพัฒนาทักษะแรงงานด้านต่าง ๆ ให้กับคนไทยเพื่อรองรับการเติบโตของอุตสาหกรรมยานยนต์ในอนาคต
โอกาสนี้ บริษัทได้มอบหน้ากากอนามัยทางการแพทย์จํานวน 500,000 ชิ้น เพิ่อสนับสนุนการดําเนินการของไทยเพื่อป้องกันการแพร่ระบาดของไวรัสโควิด-19 โดยสนับสนุนเป็นเวชภัณฑ์แก่บุคลากรผู้ปฏิบัติหน้าที่ และประชาชนที่ได้รับผลกระทบจากสถานการณ์ไวรัสโควิด-19 อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีย้ำการใช้จ่ายงบประมาณต้อง “ถึงมือประชาชน” เล็งขยายระยะเวลาลงทะเบียน “เราชนะ” สำหรับผู้ไม่มีสมาร์ทโฟน/“เป๋าตัง” เพื่ออำนวยความสะดวกแก่ประชาชน
วันจันทร์ที่ 15 กุมภาพันธ์ 2564
นายกรัฐมนตรีย้ําการใช้จ่ายงบประมาณต้อง “ถึงมือประชาชน” เล็งขยายระยะเวลาลงทะเบียน “เราชนะ” สําหรับผู้ไม่มีสมาร์ทโฟน/“เป๋าตัง” เพื่ออํานวยความสะดวกแก่ประชาชน
นายกรัฐมนตรีย้ําการใช้จ่ายงบประมาณต้อง “ถึงมือประชาชน” เล็งขยายระยะเวลาลงทะเบียน “เราชนะ” สําหรับผู้ไม่มีสมาร์ทโฟน/“เป๋าตัง” เพื่ออํานวยความสะดวกแก่ประชาชน
วันนี้ (15 ก.พ. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยวันนี้ที่ประชุมคณะรัฐมนตรีได้หารือสนับสนุนวงเงิน ปรับวงเงิน Soft Loan และปลดล็อคให้ภาคธุรกิจ SMEs และ Start-Up เข้าถึงแหล่งเงินทุน โดยจะต้องดําเนินการด้วยความรัดกุมและตามความเดือดร้อน
นายกรัฐมนตรียังกล่าวถึงการเปิดอภิปรายทั่วไปของรัฐสภาเพื่อลงมติไม่ไว้วางใจเป็นรายบุคคล ว่า เป็นหน้าที่ของรัฐบาลที่จะต้องชี้แจงในการประชุมสภาฯ ในญัตติอภิปรายไม่ไว้วางใจ และการแก้ไขรัฐธรรมนูญอยู่ในระหว่างขั้นตอนตามกระบวนการของรัฐสภาซึ่งมีวิธีการและกฎหมายระบุไว้อยู่แล้ว ซึ่งรัฐบาลสนับสนุนการแก้ไขรัฐธรรมนูญ และขอให้ประชาชนทุกคนเคารพกฎหมายที่มีอยู่ในปัจจุบัน พร้อมขอให้ประชาชนเข้าใจการแก้ไขกฎหมายเพื่อแก้ไขปัญหาให้ได้มากที่สุด นอกจากนี้ ยังกําชับให้เจ้าหน้าที่ตํารวจปฏิบัติงานในสถานการณ์การชุมนุมด้วยความละมุนละม่อมตามกฎหมาย วอนสื่อมวลชนนําเสนอข่าวทั้งสองด้าน พร้อมขอความร่วมมือไม่ให้มีการปลุกระดม เคลื่อนไหวชุมนุม ในวันที่ 17 ก.พ. และ 20 ก.พ. นี้ เพื่อไม่ให้เกิดความขัดแย้งเพิ่มมากขึ้น พร้อมเตือนการชุมนุมที่เกี่ยวข้องกับประเทศเพื่อนบ้านต้องระมัดระวังในทุกมิติ ทั้งนี้ รัฐบาลยินดีรับฟังความคิดเห็นจากทุกฝ่าย พร้อมนํามาพิจารณาดําเนินการได้มากน้อยเพียงใด
ในตอนท้าย นายกรัฐมนตรีย้ําว่ารัฐบาลบริหารราชการด้วยการใช้จ่ายงบประมาณในรูปแบบใหม่ อาทิ ผ่านแอปพลิเคชันเป๋าตัง สิ่งสําคัญที่สุดคือต้อง “ลงถึงมือประชาชน” พร้อมขอความร่วมมือประชาชนทยอยกันลงทะเบียนโครงการ “เราชนะ” เพื่อลดความแออัดในพื้นที่ลงทะเบียน และไม่ให้เกิดขีดความสามารถในการดูแลประชาชน ซึ่งหากช่วงเวลาที่กําหนดไว้สําหรับลงทะเบียนไม่เพียงอาจมีการขยายระยะเวลาเพิ่มเติมได้หากมีความจําเป็น
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันวัคซีน 2 แสนโดสถึงไทยปลายเดือนกุมภาพันธ์นี้ ระบุใช้ระยะเวลา 3 วันในการเตรียมฉีดเข็มแรกแก่กลุ่มเสี่ยง
วันจันทร์ที่ 15 กุมภาพันธ์ 2564
นายกรัฐมนตรียืนยันวัคซีน 2 แสนโดสถึงไทยปลายเดือนกุมภาพันธ์นี้ ระบุใช้ระยะเวลา 3 วันในการเตรียมฉีดเข็มแรกแก่กลุ่มเสี่ยง
นายกรัฐมนตรียืนยันวัคซีน 2 แสนโดสถึงไทยปลายเดือนกุมภาพันธ์นี้ ระบุใช้ระยะเวลา 3 วันในการเตรียมฉีดเข็มแรกแก่กลุ่มเสี่ยง
วันนี้ (15 ก.พ. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันไทยจะได้รับวัคซีนโควิด-19 ล็อตแรก 2 แสนโดส ภายในช่วงปลายเดือนกุมภาพันธ์ 2564 ซึ่งจะใช้เวลาเตรียมการประมาณ 3 วัน ในการฉีดเข็มแรกให้แก่กลุ่มเสี่ยง และล็อตที่ 2 จํานวน 8 แสนโดสและล็อตที่ 3 จํานวน 1 ล้านโดส จะทยอยเข้ามาตามลําดับ โดยส่วนหนึ่งจะเป็นวัคซีนเข็มที่ 2 สําหรับกลุ่มแรกที่ได้รับการฉีดในระยะแรกแล้ว ทั้งนี้ นายกรัฐมนตรีย้ําว่าได้มีการพิจารณากลุ่มที่จะได้รับวัคซีนโควิด-19 ในระยะแรก โดยเน้นในพื้นที่เสี่ยงเป็นหลัก นอกเหนือจากบุคลากรทางการแพทย์จะมีประชาชนที่เป็นกลุ่มเสี่ยงจะได้รับการฉีดวัคซีนโควิด-19 ด้วย อาทิ แรงงาน รวมถึงในพื้นที่ท่องเที่ยวด้วย เชื่อว่าเมื่อประชาชนได้รับวัคซีนแล้วจะมีความปลอดภัยขึ้นในระดับหนึ่ง อย่างไรก็ตาม ระหว่างรอการฉีดวัคซีนให้ครบจํานวนประชากร ยังฝากให้ประชาชนทุกคนสวมใส่หน้ากากอนามัย เว้นระยะห่าง Social Distancing ไปด้วย
ในโอกาสนี้ นายกรัฐมนตรีเผย สํานักงานคณะกรรมการอาหารและยาได้ขึ้นทะเบียนวัคซีนโควิด-19 ให้กับ AstraZeneca แล้ว ซึ่งไทยจะได้รับวัคซีนจํานวน 26 ล้านโดสในช่วงเดือนพฤษภาคมและมิถุนายน และอีก 35 ล้านโดส นอกจากนี้ยังมีวัคซีนโควิด-19 ที่ขอขึ้นทะเบียนเพิ่มเติม อาทิ Johnson & Johnson อยู่ระหว่างขั้นตอนการส่งเอกสาร พร้อมทั้งยังเจรจาพูดคุย Moderna และ Pfizer เพื่อความร่วมมือเพิ่มเติมในระยะต่อไป นายกรัฐมนตรีย้ําว่า การอนุญาตใช้วัคซีนโควิด-19 ในขณะนี้เป็นการใช้ในสถานการณ์ฉุกเฉิน (Emergency Use) ดังนั้น หากภาคเอกชนจะนําเข้าวัคซีนจะต้องผ่านการขึ้นทะเบียนโดยสํานักงานคณะกรรมการอาหารและยา และต้องฉีดตามแผนการฉีดวัคซีนโควิด-19 ของรัฐ เพื่อความปลอดภัยและเป็นทางเลือกให้แก่ประชาชนมากยิ่งขึ้น
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การประชุมคณะกรรมการมาตรฐานแห่งชาติ
วันจันทร์ที่ 15 กุมภาพันธ์ 2564
การประชุมคณะกรรมการมาตรฐานแห่งชาติ
ปลัดฯ กอบชัย เป็นประธานการประชุมคณะกรรมการมาตรฐานแห่งชาติ
วันนี้ (15 กุมภาพันธ์ 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการมาตรฐานแห่งชาติ ครั้งที่ 10-1/2564 โดยมี นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม ผู้บริหารกระทรวงอุตสาหกรรม และผู้แทนจากหน่วยงานที่เกี่ยวข้อง เข้าร่วม ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-มาตรการด้านการเงินเพื่อดูแลและเยียวยาผลกระทบจากเชื้อไวรัสโคโรนา 2019 (COVID-19) เพิ่มเติม
วันจันทร์ที่ 15 กุมภาพันธ์ 2564
มาตรการด้านการเงินเพื่อดูแลและเยียวยาผลกระทบจากเชื้อไวรัสโคโรนา 2019 (COVID-19) เพิ่มเติม
เมื่อวันที่ 15 กุมภาพันธ์ 2564 คณะรัฐมนตรีจึงได้มีมติเห็นชอบ เรื่อง มาตรการด้านการเงินเพื่อดูแลและเยียวยาผลกระทบจากเชื้อไวรัสโคโรนา 2019 (COVID-19) เพิ่มเติม เพื่อบรรเทาภาระหนี้สินของประชาชนและช่วยเหลือผู้ประกอบการ SMEs ให้สามารถดําเนินธุรกิจต่อไปได้
มาตรการด้านการเงินเพื่อดูแลและเยียวยาผลกระทบจากเชื้อไวรัสโคโรนา 2019 (COVID-19) เพิ่มเติม
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า จากสถานการณ์การแพร่ระบาดของเชื้อไวรัสโคโรนา 2019 (COVID-19) ระลอกใหม่ นําไปสู่การออกประกาศพื้นที่สถานการณ์ที่กําหนดเป็นพื้นที่ควบคุมสูงสุด มีการสั่งปิดสถานที่และระงับการให้บริการของสถานบริการ ส่งผลกระทบต่อการใช้ชีวิตของประชาชนและการดําเนินธุรกิจโดยเฉพาะผู้ประกอบการวิสาหกิจขนาดกลางและขนาดย่อม (Small and Medium Enterprises : SMEs) ในภาคธุรกิจท่องเที่ยวและสาขาธุรกิจที่เกี่ยวเนื่อง (Supply Chain) เนื่องจากเป็นภาคธุรกิจที่ได้รับผลกระทบจากการแพร่ระบาดของเชื้อไวรัส COVID-19 มาอย่างต่อเนื่อง เมื่อวันที่ 15 กุมภาพันธ์ 2564 คณะรัฐมนตรีจึงได้มีมติเห็นชอบ เรื่อง มาตรการด้านการเงินเพื่อดูแลและเยียวยาผลกระทบจากเชื้อไวรัสโคโรนา 2019 (COVID-19) เพิ่มเติม เพื่อบรรเทาภาระหนี้สินของประชาชนและช่วยเหลือผู้ประกอบการ SMEs ให้สามารถดําเนินธุรกิจต่อไปได้ โดยมีรายละเอียดดังนี้
1. การปรับปรุงการดําเนินโครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากไวรัสโคโรนา (COVID-19) ที่ธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) สนับสนุนสินเชื่อวงเงินรวม 40,000 ล้านบาท (แห่งละ 20,000 ล้านบาท) ให้แก่ประชาชนที่มีอาชีพอิสระหรือเกษตรกรรายย่อย อัตราดอกเบี้ยคงที่ (Flat Rate) ไม่เกินร้อยละ 0.10 ต่อเดือน โดยขยายระยะเวลาปลอดชําระเงินต้นและดอกเบี้ยออกไปเป็นไม่เกิน 12 เดือน จากเดิม 6 เดือน ตามหลักเกณฑ์และเงื่อนไขที่ธนาคารออมสินและ ธ.ก.ส. กําหนด พร้อมทั้งขยายระยะเวลากู้ออกไปเป็นไม่เกิน 3 ปี จากเดิม 2 ปี 6 เดือน ทั้งนี้ รับคําขอสินเชื่อถึงวันที่ 30 มิถุนายน 2564
2. โครงการสินเชื่อดอกเบี้ยต่ํา SMEs มีที่ มีเงิน สําหรับธุรกิจการท่องเที่ยว วงเงินรวม 10,000 ล้านบาท โดยธนาคารออมสินสนับสนุนสินเชื่อดอกเบี้ยต่ําให้แก่ผู้ประกอบการ SMEs ในภาคธุรกิจการท่องเที่ยวและ Supply Chain โดยใช้ที่ดินว่างเปล่า และ/หรือที่ดินและสิ่งปลูกสร้างที่มีเอกสารสิทธิเป็นโฉนดที่ดินเป็นหลักประกัน และไม่ต้องผ่านการตรวจสอบข้อมูลเครดิตบูโร วงเงินสินเชื่อต่อรายไม่เกินร้อยละ 70 ของราคาประเมินที่ดินของทางราชการ สูงสุดไม่เกิน 50 ล้านบาท ระยะเวลากู้ 3 ปี ดอกเบี้ยร้อยละ 0.10 ต่อปีในปีแรก ร้อยละ 0.99 ต่อปีในปีที่ 2 และร้อยละ 5.99 ต่อปีในปีที่ 3 รับคําขอสินเชื่อถึงวันที่ 30 มิถุนายน 2564
กระทรวงการคลังมั่นใจว่าการดําเนินมาตรการด้านการเงินดังกล่าวจะมีส่วนช่วยบรรเทาภาระของประชาชนและช่วยแก้ไขปัญหาสภาพคล่องของผู้ประกอบการให้สามารถดําเนินธุรกิจและรักษาการจ้างงาน เพื่อให้เศรษฐกิจสามารถขับเคลื่อนต่อไปได้ท่ามกลางสถานการณ์การแพร่ระบาดของเชื้อไวรัส COVID-19 โดยกระทรวงการคลังจะติดตามสถานการณ์อย่างใกล้ชิดและพร้อมที่จะออกมาตรการที่เหมาะสมมาดูแลเศรษฐกิจไทยอย่างทันท่วงทีเมื่อสถานการณ์เปลี่ยนแปลงไป
สอบถามข้อมูลเพิ่มเติม
- ธนาคารออมสิน      โทร. 1115
- ธนาคารเพื่อการเกษตรและสหกรณ์การเกษตร โทร. 02-555-0555
รัฐบาลไทย-ข่าวทำเนียบรัฐบาล-คลายปม! ไทยตกขบวนวัคซีน COVAX จริงหรือ?
วันจันทร์ที่ 15 กุมภาพันธ์ 2564
คลายปม! ไทยตกขบวนวัคซีน COVAX จริงหรือ?
...
จากกรณีที่มีกระแสข่าวว่า
ไทยตกขบวนรับวัคซีนฟรีจากโครงการโคแวกซ์ (COVAX)
หรือโครงการเพื่อการเข้าถึงวัคซีนโควิด-19 ระดับโลก
.
เรื่องนี้โฆษกรัฐบาลออกมาชี้แจงว่า
โครงการโคแวกซ์เกิดขึ้นภายใต้ความร่วมมือ
ของกลุ่มพันธมิตรความร่วมมือ
ด้านนวัตกรรมเพื่อรับมือโรคระบาด
จัดตั้งขึ้นเพื่อสนับสนุนการเข้าถึงวัคซีนโควิด-19
ของประเทศต่าง ๆ ทั่วโลกอย่างเท่าเทียมกัน
.
1. ประเทศไทยได้ส่งหนังสือแสดงเจตนารมณ์เข้าร่วม
ตั้งแต่ช่วงต้นของโครงการแล้ว
แม้วัคซีนจะอยู่ในระหว่างการพัฒนาก็ตาม
.
2. ประเทศไทยถูกจัดเป็นประเทศที่มีรายได้ปานกลางถึงสูง
หากเข้าร่วมโครงการโคแวกซ์จะต้องจ่ายเงินจํานวนมาก
เช่นเดียวกับสิงคโปร์ บรูไน และมาเลเซีย
โดยจะไม่รับวัคซีนฟรี เหมือนกับกัมพูชา สปป.ลาว
อินโดนีเซีย เมียนมา ฟิลิปปินส์ และเวียดนาม
.
3. คณะทํางานจัดหาวัคซีนของไทยพิจารณาวิธีการ
บนผลประโยชน์ของประเทศและความเสี่ยงที่อาจเกิดขึ้น
หากต้องจ่ายเงินจองล่วงหน้าแต่ไม่ทราบแหล่งที่มา
และไม่สามารถระบุวันเวลาที่แน่ชัดในการรับวัคซีน
ย่อมเกิดความเสี่ยงค่อนข้างมาก
.
ดังนั้น การที่ประเทศไทยทําความตกลง
ซื้อวัคซีนโควิด-19 จากผู้ผลิตโดยตรง
จึงเป็นทางเลือกที่เหมาะสมภายใต้ข้อจํากัดต่าง ๆ
เนื่องจากมีความยืดหยุ่นกว่า
สามารถต่อรองราคาและเงื่อนไขได้โดยตรงกับผู้ผลิต
.
อย่างไรก็ตาม รัฐบาลไม่ได้ปิดกั้นการเจรจากับที่ใด
หรือหากโคแวกซ์ปรับเงื่อนไขต่าง ๆ ที่เป็นประโยชน์
ก็ยังสามารถทําข้อตกลงร่วมกันได้ในอนาคต
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ผู้พิการ ผู้สูงอายุ “เราชนะ” รับลงทะเบียนถึงบ้าน
อนุมัติ 188.95 ล้าน ชดเชยดอกเบี้ยผู้เก็บข้าว
ประมูลของ “ยึดทรัพย์ยาเสพติด” เงินนี้ไปไหน
ไขข้อข้องใจการหาวัคซีน Covid-19
อนุมัติ ! 2.8 หมื่นล้าน บรรเทาภาระเกษตรกร
รัฐบาลไทย-ข่าวทำเนียบรัฐบาล-ผู้พิการ ผู้สูงอายุ “เราชนะ” รับลงทะเบียนถึงบ้าน
วันจันทร์ที่ 15 กุมภาพันธ์ 2564
ผู้พิการ ผู้สูงอายุ “เราชนะ” รับลงทะเบียนถึงบ้าน
...
โครงการเราชนะ เปิดรับลงทะเบียน
ด้วย “บัตรประชาชน”
สําหรับคนไม่มีอินเทอร์เน็ตและสมาร์ทโฟน
ในวันที่ 15 ก.พ.- 5 มี.ค.64 ที่ธนาคารกรุงไทย
.
สําหรับ ผู้พิการ ผู้ป่วย และผู้สูงอายุ ที่เดินทางไม่ได้
จะมีอาสาสมัครระดับหมู่บ้าน
และหน่วยเคลื่อนที่ของ ธนาคารกรุงไทย
ไปรับลงทะเบียนถึงบ้าน
.
กรณีผู้พิการที่ช่วยเหลือตนเองไม่ได้
ผู้ดูแล หรือ คนในครอบครัว
ช่วยลงทะเบียนให้ได้นะครับ
.
ผู้ที่ได้รับสิทธิ์จากโครงการ
สามารถซื้อของได้โดยให้ร้านค้า
ใช้แอปพลิเคชัน “ถุงเงิน”
สแกนบัตรประชาชนของผู้ซื้อ
.
วงเงินจะเข้าบัตรประชาชนเป็นรายสัปดาห์
งวดแรก ได้วันที่ 5 มี.ค.64
และทยอยได้จนครบ 7,000 บาท
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
คลายปม! ไทยตกขบวนวัคซีน COVAX จริงหรือ?
อนุมัติ 188.95 ล้าน ชดเชยดอกเบี้ยผู้เก็บข้าว
ประมูลของ “ยึดทรัพย์ยาเสพติด” เงินนี้ไปไหน
ไขข้อข้องใจการหาวัคซีน Covid-19
อนุมัติ ! 2.8 หมื่นล้าน บรรเทาภาระเกษตรกร
รัฐบาลไทย-ข่าวทำเนียบรัฐบาล-ไขข้อข้องใจการหาวัคซีน Covid-19
วันจันทร์ที่ 15 กุมภาพันธ์ 2564
ไขข้อข้องใจการหาวัคซีน Covid-19
...
ขอให้มั่นใจสาธารณสุขของไทยว่าระบบการให้วัคซีนโควิด-19 ที่เตรียมความพร้อมไว้มีความปลอดภัย ซึ่งประชาชนได้รับวัคซีนที่มีคุณภาพและมีประสิทธิภาพในการป้องกันโรค
.
สําหรับการฉีดวัคซีนจะให้บริการผ่านสถานบริการทั้งภาครัฐและเอกชนที่มีความพร้อมของแพทย์และห้องฉุกเฉินไว้อย่างเพียงพอ ประมาณ 1,000 แห่ง
.
โดยพร้อมให้การช่วยเหลือในกรณีที่เกิดผลข้างเคียงหรืออาการไม่พึงประสงค์หลังจากการได้รับวัคซีน และเนื่องจากการให้บริการวัคซีนโควิด-19 เป็นวัคซีนใหม่ บุคลากรทางการแพทย์ต้องผ่านการอบรม เรื่องการฉีดวัคซีน
.
นอกจากนี้ ได้เตรียมระบบบริการ อุปกรณ์การแพทย์ ดูแลหลังการฉีดใกล้ชิด ซึ่งประชาชนที่มารับบริการต้องปฏิบัติตามคําแนะนําของแพทย์อย่างเคร่งครัด
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
ผู้พิการ ผู้สูงอายุ “เราชนะ” รับลงทะเบียนถึงบ้าน
คลายปม! ไทยตกขบวนวัคซีน COVAX จริงหรือ?
อนุมัติ 188.95 ล้าน ชดเชยดอกเบี้ยผู้เก็บข้าว
ประมูลของ “ยึดทรัพย์ยาเสพติด” เงินนี้ไปไหน
อนุมัติ ! 2.8 หมื่นล้าน บรรเทาภาระเกษตรกร